
PATVIRTINTA
Klaipėdos apylinkės teismo kanclerio
2024 m. lapkričio 28 d. įsakymo Nr. 1V-287

TEISMO RAŠTINĖS SKYRIAUS
BAUDŽIAMŲJŲ BYLŲ RAŠTINĖS VYRESNIOJO SPECIALISTO 
PAREIGYBĖS APRAŠYMAS

I SKYRIUS
PAREIGYBĖ

1. Teismo raštinės skyriaus baudžiamųjų bylų raštinės vyresnysis specialistas yra darbuotojas, dirbantis pagal darbo sutartį. Ši pareigybė priskiriama specialistų pareigybių grupei.
2. Pareigybės lygis – B.
3. Klaipėdos apylinkės teismo Teismo raštinės skyriaus baudžiamųjų bylų raštinės vyresniojo specialisto pareigybė reikalinga kontroliuoti Baudžiamųjų bylų raštinės darbą, padėti baudžiamųjų bylų raštinės vyriausiajam specialistui užtikrinti Baudžiamųjų bylų raštinei priskirtų funkcijų vykdymą, atlikti veiksmus, susijusius su ikiteisminio tyrimo dokumentų Klaipėdos apylinkės teisme (toliau – teismas) valdymu.
4. Pagrindinė  šias  pareigas  einančio  darbuotojo darbo vieta – S. Daukanto g. 8, Klaipėda.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštesnįjį išsilavinimą įgytą iki 2009 metų, ar specialųjį vidurinį išsilavinimą įgytą iki 1995 metų ir ne mažesnę nei vienerių metų patirtį dokumentų valdymo srityje;
5.2. būti susipažinusiam ir gebėti vadovautis:
5.2.1. Lietuvos Respublikos administracinių nusižengimų kodekso, Lietuvos Respublikos baudžiamojo proceso kodekso, Lietuvos Respublikos civilinio proceso kodekso ir kitų teisės aktų, reglamentuojančių teismo procesą, nuostatomis; 
5.2.2. teisės aktais, reglamentuojančiais įslaptintos informacijos valdymą;
5.2.3. teisės aktais, reglamentuojančiais teismų veiklą, dokumentų rengimo, tvarkymo, apskaitos ir archyvavimo reguliavimą bei kitais teisės aktais, būtinais funkcijų vykdymui;
5.3. mokėti dirbti Microsoft Office programiniu paketu;
5.4. sklandžiai dėstyti mintis raštu ir žodžiu, gebėti valdyti, kaupti, sisteminti, apibendrinti, analizuoti informaciją, rengti išvadas bei teikti pasiūlymus; 
5.5. gebėti planuoti, organizuoti savo veiklą, dirbti savarankiškai ir komandoje;
5.6. 

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. kontroliuoja baudžiamųjų bylų raštinės specialistų (toliau – specialistas) atliekamas funkcijas, paskirstydamas nesančių specialistų darbus kitiems specialistams;
6.2. padeda baudžiamųjų bylų raštinės vyriausiajam specialistui paskirstyti nesančių Baudžiamųjų bylų raštinės darbuotojų funkcijas / darbus kitiems Baudžiamųjų bylų raštinės darbuotojams;
6.3. kontroliuoja teismo procesinių sprendimų (nuosprendžių, nutarčių, baudžiamųjų įsakymų) vykdymą;
6.4. vykdo pagreitinto proceso tvarka išnagrinėtas baudžiamąsias bylas;
6.5. kontroliuoja baudžiamųjų bylų išsiuntimą apeliacinei, kasacinei instancijoms, pagal teismingumą ir pareikalavimą;
6.6. kontroliuoja bylas dėl priverčiamųjų medicininių priemonių taikymo;
6.7. atlieka veiksmus, susijusius su ikiteisminio tyrimo dokumentų valdymu:
6.7.1. skirsto ikiteisminio tyrimo medžiagas ir skundus dėl ikiteisminio tyrimo pareigūnų veiksmų nustatyta tvarka;
6.7.2. vykdo išnagrinėtas bylas dėl skundų dėl ikiteisminio tyrimo pareigūnų veiksmų;
6.7.3. atlieka kitus veiksmus, susijusius su ikiteisminio tyrimo medžiagų, išnagrinėtų bylų dėl skundų dėl ikiteisminio tyrimo pareigūnų veiksmų tvarkymu, ikiteisminio tyrimo medžiagų grąžinimu ar grąžinimo kontrole ikiteisminio tyrimo įstaigai, perdavimu Archyvo skyriui;
6.8. vykdo šiai pareigybei pavestas funkcijas, susijusias su Lietuvos teismų informacine sistema LITEKO (toliau – LITEKO sistema), pagal teisme patvirtintą tvarką; 
6.9. teikia duomenis registrams ir iš registrų teisės aktų nustatyta tvarka;
6.10. 
6.11. rengia pagal kompetenciją teismo veiklos ir administravimo dokumentus ir / ar dokumentų projektus bei atsako į gautą korespondenciją;
6.12. pagal kompetenciją nagrinėja žodinius asmenų prašymus;
6.13. teikia Baudžiamųjų bylų raštinės ir kitiems teismo darbuotojams metodinę pagalbą baudžiamųjų bylų ir ikiteisminio tyrimo dokumentų vykdymo ir tvarkymo klausimais;
6.14. pagal kompetenciją dalyvauja darbo grupių, komisijų veikloje, pasitarimuose;
6.15. pavaduoja baudžiamųjų bylų raštinės vyriausiąjį specialistą jo atostogų, nedarbingumo ar kitais nebuvimo darbe atvejais;
6.16. pavaduoja atsakingą asmenį įslaptintos informacijos administravimo ir / ar fizinės apsaugos srityse jo atostogų, nedarbingumo ar kitais nebuvimo darbe atvejais;
6.17. vykdo kitus teismo raštinės skyriaus vedėjo, baudžiamųjų bylų raštinės vyriausiojo specialisto, teismo kanclerio ir teismo pirmininko pavedimus, susijusius su teismo veikla.

IV SKYRIUS
ATSAKOMYBĖ

7. Šias pareigas einantis darbuotojas atsako už:
7.1. tarnybinės paslapties saugojimą. Už tarnybinės paslapties atskleidimą traukiamas atsakomybėn Lietuvos Respublikos teisės aktų nustatyta tvarka;
7.2. tinkamą darbo laiko naudojimą ir darbo drausmės laikymąsi;
7.3. efektyvų ir taupų darbui skirtų priemonių naudojimą; 
7.4. pavestų funkcijų vykdymą Lietuvos Respublikos teisės aktų nustatyta tvarka.

V SKYRIUS
ŠIAS PAREIGAS EINANČIO DARBUOTOJO PAVALDUMAS

8. Šias pareigas einantis darbuotojas yra tiesiogiai pavaldus teismo raštinės skyriaus vedėjui.
___________________________
Susipažinau 	
_____________________________
	(parašas)
_____________________________
	(vardas, pavardė)
_____________________________
	(data)
